
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№85
от 24 март 2023 година, взето с Протокол №3
ОТНОСНО: Одобряване на Подробен устройствен план – Парцеларен план за трасе на подземен електропровод за присъединяване към електроразпределителната мрежа на ФЕЦ в ПИ с идентификатор 06149.65.4, местност Герметата по КККР землище с. Братаница, общ. Пазарджик.

Предложението е законосъобразно и целесъобразно. 

Поради това Общинският съвет – Пазарджик, след като обсъди предложението на Кмета на Община Пазарджик, на основание чл. 21, ал. 1, т. 11 във връзка с ал. 2 от ЗМСМА, и чл. 129, ал. 1 от ЗУТ и след станалите разисквания,

Р Е Ш И:

Одобрява Подробен устройствен план – Парцеларен план за трасе на подземен електропровод за присъединяване към електроразпределителната мрежа на ФЕЦ в ПИ с идентификатор 06149.65.4, местност Герметата по КККР землище с. Братаница, общ. Пазарджик.
Проектното трасе на подземния електропровод се предвижда да започне от нов БКТП, разположен в северозападната част на ПИ с идентификатор 06149.65.4 посока североизток,  попадащ изцяло в границите на имоти с предназначение на селскостопански, горски, ведомствени пътища и две пресичания на напоителен канал, като преди достигане на точката си на присъединяване  /Нов стълб №74/18А в ПИ 30572.104.42, землището на с. Звъничево, общ. Пазарджик/ проектното трасе засяга следните поземлени имоти: 06149.65.12, 06149.92.11, 06149.71.8, 06149.74.3 и 06149.14.38 – селскостопански, горски, ведомствени пътища; ПИ 06149.17.10 – напоителен канал; ПИ 06149.17.9 – пасище; ПИ 06149.17.8 – отводнителен канал; 06149.17.5, 06149.17.2, 06149.17.4, 06149.16.11, 06149.15.13, 30572.105.12, 30572.104.40, 30572.104.45 – селскостопански, горски, ведомствени пътища, 30572.104.41 – напоителен канал и 30572.104.42 – за селскостопански, горски, ведомствен път.

  Дължината на проектното трасе е около 3410 м, от които 2679 м в землището на с. Братаница, общ. Пазарджик, а останалите 731 м в землището на с. Звъничево, общ. Пазарджик.

Засегнатата територия е изцяло общинска публична собственост с изключение на ПИ 06149.17.10 с НТП – напоителен канал, държавна частна собственост, съгласно изчертаното в червено трасе и регистър на засегнатите имоти.

Във връзка с чл. 7, ал. 2 от Наредба №16 от 9.06.2004 г. за сервитутите на енергийните обекти, сервитутът на електропровода е намален на 1 м от двете му страни със съгласието на носителя на сервитутни права.

На основание чл. 129, ал. 1 от ЗУТ обявлението за решението да се изпрати в 7-дневен срок за обнародване в Държавен вестник. 

	Общ брой на общинските съветници
	Общо гласували

ХАРИ ХАРАЛАМПИЕВ

Председател на Общински съвет – Пазарджик

